Lav et referat af nedenstående tekst:

Tekst:
AaB slog mandag aften Esbjerg i Alka Superligaen med 3-1 på Blue Water Arena efter at have været bagud ved pausen. En stærk anden halvleg vendte tingene på hovedet for nordjyderne. AaB-målmand Nicolai Larsen var før pausen indblandet i en duel, hvor han ikke slap heldigt fra situation, hvilket sendte AaB-mandskabet til pause med frustration og nede 0-1. - Der kom et indlæg fra siden, som blev rettet af og gav bolden en bue. Jeg tabte duellen, og slog samtidig forbi bolden, så det var ikke godt nok fra min side. Heldigvis var det positivt, at vi rejste os efter pausen, siger AaB-målmanden og fortsætter: - Derudover skulle vi også have scoret flere mål. Vi havde chancerne til både fem og seks scoringer. Anfører i AaB, Rasmus Würtz, roste efter kampen sine holdkammerater for en god indstilling. Samtidig glædede han sig over den stærke åbning på foråret, der har sendt AaB op på fjerdepladsen i tabellen. - Vi gik godt frustrerede til pause, men vi formåede heldigvis at lægge det til side. Desuden var det dejligt at se os score et par fantastiske mål. Vi spillede med selvtillid og optimisme og havde endda chancerne til endnu flere mål. - Den gode start med to sejre i foråret er vigtig for os, og nu kravler vi op, hvor det bliver rigtig sjovt, siger han. Cheftræner Kent Nielsen var efter kampen glad for 3-1-sejren på en svær udebane, men mente samtidig også, at hans hold kunne have vundet endnu større. - Vi havde forberedt os godt, for det er svært at spille i Esbjerg. Det var tæt på en perfekt kamp, og skal man finde et lille minus, så var det, at vi ikke scorede flere mål, siger Kent Nielsen. AaB og Esbjerg mødes på samme bane igen torsdag i DBU Pokalens kvartfinale.

Referat:
AaB vandt 3-1 i Esbjerg i en superligakamp, hvor nordjyderne med mere kynisme kunne have vundet endnu større.